Document ID: 31998R2825

ΚΑΝΟΝΙΣΜΟΣ (ΕΚ) αριθ. 2825/98 ΤΟΥ ΣΥΜΒΟΥΛΙΟΥ της 22ας Δεκεμβρίου 1998 για απαλλαγή από τον δασμό του κοινού δασμολογίου που εφαρμόζεται στις εισαγωγές στην Κοινότητα παρασκευασμάτων και κονσερβών σαρδέλας καταγωγής Μαρόκου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι το πρωτόκολλο αριθ. 2 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου αφετέρου, που υπεγράφη στις 26 Φεβρουαρίου 1996, προβλέπει ότι από την 1η Ιανουαρίου 1999, τα παρασκευάσματα και οι κονσέρβες σαρδέλας που υπάγονται στους κωδικούς ΣΟ 1604 13 11, 1604 13 19 και ex 1604 20 50 καταγωγής Μαρόκου, θα εισάγονται στην Κοινότητα χωρίς δασμούς,
ότι, εν αναμονή της σύναψης και της ενάρξεως ισχύος της παρούσας συμφωνίας, είναι σκόπιμο να καθιερώσει η Κοινότητα αυτό το καθεστώς με αυτόνομα μέτρα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εισαγωγές στην Κοινότητα παρασκευασμάτων και κονσερβών σαρδέλας των κωδικών ΣΟ 1604 13 11, 1604 13 19 και ex 1604 20 50 καταγωγής Μαρόκου, εισάγονται στην Κοινότητα χωρίς δασμούς.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1999 και μέχρι την έναρξη ισχύος της ευρωμεσογειακής συμφωνίας με το Μαρόκο.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1998.

Labels: 17
3
6
18
15